Allan Nyom

Allan-Roméo Nyom (sündinud 10. mail 1988 Neuilly-sur-Seine'is) on Prantsusmaal sündinud Kameruni jalgpallur, kes mängib paremkaitsjana Hispaania kõrgliiga klubis Getafe ja Kameruni jalgpallikoondises.

Ta alustas klubikarjääri 2008. aastal Prantsusmaa klubis Arles-Avignon.

Alates 2009. aastast mängis ta Hispaania klubis Granada. Alates hooajast 2011–12 mängis ta klubiga Hispaania kõrgliigas.

Hooajal 2015–2016 mängis ta Inglismaa kõrgliiga klubis Watford ja 2016–2018 kaks hooaega West Bromwich Albionis. Hooajal 2018–2019 mängis ta West Bromwich Albionist laenul Hispaania kõrgliiga klubis CD Leganés.

2019. aasta juulis sõlmis ta kaheaastase lepingu Getafega.

Kameruni jalgpallikoondises tegi Nyom debüüdi 11. novembril 2011 sõprusmängus Sudaani vastu. Ta kuulus Kameruni koondisse 2014. aasta maailmameistrivõistlustel.

 Saavutused 
Granada
Segunda División B: 2009–10

 Välislingid 

Kategooria:Kameruni jalgpallurid
Kategooria:Granada CF mängijad
Kategooria:Watford FC jalgpallurid
Kategooria:West Bromwich Albion FC mängijad
Kategooria:CD Leganése mängijad
Kategooria:Getafe CF mängijad
Kategooria:La Liga mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1988